WILD HILLS 0' WANNYS. 



$ MY heart's in the west, on yon wild mossy 



fells, 

 Amang muircocks an' plovers an' red 



heatherbells ; 



Where the lambs lie in clusters on yon bonnie brae, 

 On the wild hills o' Wannys sae far, far away. 

 There's Aid Crag 1 an' Luma, an' Hepple Heugh, too, 

 Hartside and Darna, I've oft been on you, 

 Ottercaps, Ilareshaw, an' Peaden sae hie, 

 And the wild hills o' Wannys for ever for me. 



There the muircock he becks in his wild mossy hame, 

 O'er the tops o' the heather ye ken his red kame ; 

 The plover is lilting on yon mossy flowes, 

 The black-cock is crooing on Fernyrigg knowes. 

 The cranberries creep where they scarce can be seen, 

 The blaeberries peep frae the heather between, 

 An' the sweet-scented wild thyme on yon bonnie brae, 

 On the wild hills o' Wannys sae far, far away. 



Wannys, wild Wannys ! thou rears thy proud head, 

 And boldly thou stands 'tween the Wansbeck and 



Reed, 



Thou rears thy proud crest o'er hill, dale, and knowe, 

 Whereof yore Hob o'Risinghame bent his strong bow. 

 The dark ravens bield on thy grey cliffs sae hie, 

 The fox rears her young anes, auld Wannys, in thee ; 

 The wild flashing falcon he darts on his prey, 

 On the wild hills o' Wannys sae far, far away. 



